Teodor Meleșcanu și-a prezentat astăzi demisia din funcția de ministru al Afacerilor Externe. Acest lucru nu rezolvă problema încălcării drepturile electorale ale cetățenilor care au fost puși în imposibilitatea de a vota, faptă prevăzută de art. 385 (1) Cod Penal. În urma solicitărilor primite de la cititori, prezentăm mai jos un model de plângere penală, care poate fi completată de cei cărora le-au fost încălcate drepturile, pe care îl puteți trimite sau pe fax, sau prin plic cu confirmare de primire Parchetului de pe lângă Înalta Curte de Casație și Justiție.

***

Catre: Parchetul de pe lângă Înalta Curte de Casație și Justiție

B-dul Libertății nr. 12-14, Sector 5

București, CP 050706

ROMANIA

D-lui Procuror General – Tiberiu-Mihail NIȚU

Domnule Procuror general,

Subsemnatul………………cetăţean român cu domiciliul în………………….., localitatea………………., adresa………………………………………………având paşaport cu seria….nr………………, CNP………………………………, în temeiul articolelor 55 și 56 din LEGEA nr. 370/ 2004 pentru alegerea Preşedintelui României și a art 385 (1) din CodulPenal referitor la împiedicarea exercitării drepturilor electorale formulez:

PLÂNGERE PENALĂ

Împotriva Ministrul de Externe al României, dl Teodor Meleșcanu pentru motivul că a obstrucționat, pe data de 16 noiembrie 2014 dreptul meu la vot şi al altor cetăţeni români din străinătate. Vă aduc la cunoştinţă că nu am putut vota, deşi mi-am luat toate măsurile pentru aceasta, în sensul că am fost prezent la secţia de votare organizată la…………. cu adresa…………………………………. începând cu ora………. Consider că nu mi-am putut exercita acest drept fundamental din cauza organizării cu rea voință a întregului proces electoral din diaspora.

Ministrul de Externe, Teodor Meleșcanu cunoștea situația de la primul tur de scrutin al alegerilor prezidențiale și nu a luat măsurile necesare în pofida faptului că Biroul Electoral Central i-a făcut cunoscut faptul că are posibilitatea legală de a deschide mai multe secții de votare în marile aglomerări urbane din Europa și din alte state ale lumii unde există comunităţi de români. Intrucât Teodor Meleșcanu a persistat în atitudinea din turul I de refuza cu obstinaţie deschiderea de noi secții de votare și a luat doar masuri ”cosmetice”, s-a ratat cu bună știință unica posibilitate eficace de a îndrepta situația față de primul tur de scrutin, ceea ce denotă că latura subiectivă a infracțiunii este intenția directă sau indirectă.

Drept probe ataşez fotografii de la coada lungă de …… în faţa secţiei de votare din …………..

Precizez că timpul necesar pentru vot era de aproximativ…… şi că au votat aproximativ …..cetăţeni români la secţia de votare…………….

Precizez totodată că la ora 21.00 (ora locală) mai rămăseseră în faţa secţiei un număr de aproximativ …………..care nu reuşiseră să îşi exercite dreptul de vot.

Întrucât în urma săvârşirii infracțiunii, cetățenilor români le-a fost afectat un drept fundamental prevăzut de Constituție, iar aceștia au suferit o prejudiciu iremediabil prin încălcarea dreptului de vot, vă solicit să dispuneţi începerea urmăririi penale împotriva ministrului de externe Teodor Meleșcanu şi a persoanelor din minister cu atribuţii nemijlocite în organizarea scrutinului din 16.11.2014.

17 noiembrie 2014

Domnului prim-procuror al Parchetului de pe langa Înalta Curte de Casaţie şi Justiţie

Probe:

Copie de pe paşaport:………………………………….

Adresa secției la care s-a înregistrat împiedicarea exercitării drepturilor electorale………………………….. Înscrisuri și fotografii ataşate: Fotografii de la coada formată în faţa secţiei…………………. Extrase din presa străină………………………………. Extrase de pe siturile internet de socializare (facebook, twitter, etc.)

Probele sunt necesare pentru a putea dovedi că v-au fost încălcat dreptul (că ați dorit să votați, dar a fost imposibil). Este necesar să știți că ulterior depunerii plângerii penale, procedura va necesita, în faza cercetării penale, și o declarație în fața procurorului, fie la București, fie (în cazul constituirii unei comisii rogatorii) în localitatea d-voastră de reședință.